
1. Memento Mori 


Prea liber de mine, 
am alergat, 

printre cerbii viselor de granit, 
sculptaţi din hrana păsărilor de pradă, 
să ne lumineze nouă Destinul, 
orb de atâtea boabe de clipe, 
înjumătăţite de pofta Lui Dumnezeu, 
pentru a ne avea unul pe altul, 
la orgia acestui nou mileniu. 

Nici mesianismul lirei de asfalt 
a ninsorilor imaculate din tine, 
nu cred să mai contenească uitând 
de muşchii de cristal 
ai cunoaşterii şchioape 
a lumilor din noi, 
cei îndureraţi de talpa de plumb 
a zilei în care ne-am născut 
pentru a muri desţeleniţi 
de noi înşine. 

2. Paşii şoaptelor 


Ai găsit apa vieţii în care, 
nici măcar privirile noastre 
nu se pot îneca fără destinul, 
zâmbetului morţii acestei lumi, 
obosit de paşii şoaptelor, 
prin care ne-am călcat viaţa? 

Cine este vraciul 
care a înşelat mântuirea 
cu zorii unei zile ce a murit 
din nou în lacrima clipei, 
adevărata eternitate, 

Dumnezeule, 
de oameni, 
pierdut printre noi, 
cei născuţi cu moartea de gât, 
unde cimitirele maniei viselor noastre, 
devin orfelinate de dor? 

3. Carul de foc al iubirii 


Unde eşti car de foc, 

prins în chingile sentimentelor, 

ale căror aripi, 

au învăţat să zboare, 

Moartea, 
şi să cânte, 

cristalul tocurilor ce vor să reînvie, 
spre sărutul plin de venin, 
al Destinului proxenet al Lumii? 

Lumină palidă a învierii, 
ierbii, 

dorită de pisicile cu rău de hrană, 
ce nu mai vor să-şi vomeze, 
amintirile divine, 
ale apocalipsei, 
când noaptea era zi, 
iar felina, 

o rămăşiţă a lipsei de a fi noi înşine, 
iubiri care să-şi învingă noaptea, 
unde frigul îngheţa cuvintele 
dorului de Tine. 

4. Destin spart 


Am spart, 

diamantul paşilor tăi, 
pe strada dorului, 
desfigurat, 
printre cioburi 
de amintiri, 
care m-au rănit 
călcându-le, 

iar sângele zâmbetelor tale, 
au încercat să mă înfaşe, 
cu soarele fierbinte din clipa, 
ce era să moară în incendiul, 
firii marii noastre iubiri, 
la apus de flacără, 
ce încă-şi fumega Destinul! 

5. întuneric şi Destin 


Cât de întunecat 
putea fi cerul, 

fără de seninul lacrimilor tale, 
pierdute în sângele meu, 
ocean de moarte, 
devenit aidoma, 
depărtărilor din ridurile, 
gândurilor şi speranţelor noastre, 

de a fi mereu împreună, 

o luptă a timpurilor, 

care nu-şi mai găseau locul, 

promisiunilor, 

pline de iasomia veşniciei, 

lăsată de Dumnezeu, 

să putrezească asemeni unei buruieni, 

a sufeltului ce nu-şi înţelege, 

Destinul. 

6. Dacă Hristos 


Oare Hristos şi-a scos măseaua de minte? 

iar dacă nu sau da, 

ar mai fi predicat lumii, 

starea binelui şi a fericirii? 

plină de stropii sângelui, 

care se scurgeau pe faţa lumii, 

sub spinii adânci ai coroanei suferinţei, 

aşezată pe capul fiecărui suflet, 

cu dărnicie, 

de natura Păcatului Originar, 
prea îngâmfat să stea la masa 
destinelor născute sau nenăscute, 
care rătăcesc călcând cu privirile 
cerurile pline de un farmec diabolic, 
al îndoirilor eterne din noi, 
din fiecare stea, 
prin care devenim nemuritori, 
căzând din viaţă în moarte. 

7. Viaţă şi moarte 


Uitarea este natura divină a morţii, 
speranţa a vieţii, 
dar dorul? 

Să fie liantul dintre viaţă şi moarte, 
adică viaţa morţii? 

Trăim fiindcă cunoaştem moartea, 
pe care murind, 
o vom uita pentru totdeauna, 
în lumea Iluziei Vieţii. 


Viaţa este compromisul care 
recunoaşte că există, 
doar fiindcă poate muri, 
părăsind până şi clipele sângelui ei, 
pentru totdeauna. 

8. Sensul morţii 


Suntem un dar 
al uitării, 

făcut de destin clipelor noastre, 
iele amare pe apa păcatului, 
dosit de fericire, 
în braţele morţii. 

Şi care orizont îşi va rupe propriul cer 
al mântuirii promise, 
pentru noi, 

de suferinţa lumii care, 
se hrăneşte cu moartea noastră? 

9. Viaţa zorilor 


Viaţă, 

cristal al ridurilor 
timpului nostru, 
care tai sticla clepsidrei, 
al cărei nisip a fost smuls demult, 
din inima ei, 

şi dus de furtunile eternităţii, 
spre nicăieri. 

Ramură, 

suntem cu toţii, 

viitorii strămoşi ai mugurilor, 

ce vor putrezi frunze, 

fără a-şi cunoaşte 

adevăratele rădăcini, 

ascunse adânc în 

Marea Ta Contemplare Doamne, 

unde rătăcim noi cerşetorii 

de speranţe, 

rugându-ne unui crez al viselor, 
fără să ştim că toate se vor spulbera, 
odată cu venirea zorilor. 

10. Moarte şi stele 


La mal de tine, 

m-am înecat în genele tale, 

care uitau să se încrunte, 

destinului meu, 

plecat din ochii deznădăjduiţi, 

ai strămoşilor privirilor inimii tale, 

pe care o caut dincolo de cristalul, 

rădăcinii ce a unit ţărâna din noi, 

alături de Cuvântul, 

făcutelor şi nefăcutelor morţi. 

Eşti frumuseţea sufletului meu, 

fără ţărm şi trup, 

ascuns de Dumnezeu 

în stelele plecate să se stingă puţin, 

într-o moarte pe care nimeni, 

nu o va înţelege vreodată! 

11. Murire 


Am să chem întregul Univers, 
să-mi cântărească dorul pentru tine, 
şi nici un gram de stele căzătoare, 
ale sentimentelor noastre, 
în plus. 

Şi cine din eternitatea marii noastre iubiri, 
ar mai reuşi să-şi amintească, 
zâmbetul cerului tău, 
unde seninul devenea ploaia gândurilor, 
ce nu mai sperau la nimic? 

Atunci te-am cuprins în braţele timpului meu, 

ale cărui albii curg spre adâncurile, 

ochilor tăi în care m-am înecat, 

fără să mai pot atinge ţărmul, 

muririi ce a uitat de eternitatea, 

împlinirii noastre. 

12. Singurătatea clipei 


Care singurătate 
ar fi mai despărţită, 
de dor, 

iubire şi destin, 

decât paşii noştri pierduţi 

în cimitirul gândurilor, 

unde până şi iubirii 

îi este interzis, 

să-şi moară propria moarte. 

Doar tu exişti în ecuaţia, 
ierbii clipelor 
călcate de mântuitorul, 
al cărui crez a devenit religia, 
privirii tale. 

Şi crezi că aş putea muri în inima ta, 
fără ca Dumnezeu să existe? 

13. Uitare de destin 


Unde aş fi doar noroc uitat de destin 
într-o urmă de măslin, 
rătăcită de paşii tăi, 
ce ar urma să se împace 
cu ei înşişi fără de mine? 

Am nevoie de surâsul zorilor, 
în care serenada iubirii noilor clipe, 
dau culoare zilei vieţii. 

Fără tine, 

nici măcar destinul, 
n-ar putea respira, 
pierdut în sufletele noastre, 
fiind un înger al sărutului, 
clipei cu suferinţa 
sau al morţii cu nefiinţa, 
te înţeleg inimă de aur, 
a cuvintelor nenăscute încă, 
în moartea din mine. 

14. Valuri şi moarte 


Cât de departe pot muri de tine, 

înger părăsit al părului din valuri, 

pe care-1 sărut, 

bătut de vânturile, 

care şi-au pierdut ţărmurile, 

veşniciei, 

într-o lumină de amurg, 

al unduririlor fiecăror cuvinte, 

spuse de marea gândurilor tale, 

înecate la ţărmul neputinţei, 

de a învăţa să moară, 

delfinii vieţii 

ce-şi pierd instinctul, 

lacrimii dintre paradisele şi infernele, 

stelelor căzătoare ale mării. 

15. Te iubesc amurg de sărut 


Te iubesc, 
răsărit de suferinţă, 
care-ţi strigi 
dorul peste clipe, 
uitându-ţi amurgul sărutului, 
rupt de hârtia unei clipe, 
aprinse de focul dorului, 
în flacăra sângelui ce-ţi răscoleşte, 
amintirile oceanului din tine, 
care te mai spală pe tălpile, 
clipelor noastre, 
unde ne iubeam, 
mai mult decât viaţa şi moartea, 
la un loc. 

16. Zâmbet divin 


Eşti o geană 
din ochii dorului meu, 
desprins din vâltoarea unei mari iubiri, 
pe care zeii au invidiat-o, 
lăsând-o pradă nimicniciei, 
zâmbetului din valurile mării, 
clipei tale, 
naufragiată în visul, 
destinului meu. 

Poţi să mori destin 
fără marea ţărmurilor din tine 
unde ţi-ai fi aflat portul mânturii, 
în sărutul marii tale iubiri? 

Crezi că paşii norilor 
ar mai 11 învăţat ploaia, 
dacă inimile lor nu ar 11 bătut 
pentru viaţa zâmbetului tău divin? 

17. Lasă-mi eternitatea 


Chiar dacă Soarele-şi 
va uita Luna, 
lasă-mi eternitatea 
zâmbetului ochilor tăi. 

Chiar dacă norii-şi 
vor uita furtuna, 
spune-mi nisipul 
firelor încâlcite ale vieţii, 
ce nu poate fi uitat, 
al cuvintelor închise 
în clepsidra spartă 
de cioburile morţii, 
speranţelor noastre, 
de a fi împreună! 


24 



SORIN CERIN - MEMENTO MORI 


18. Scoica timpului 


Eşti scoica spartă a timpului, 
clipelor iubirii noastre, 
pe ţărmul uitat, 
până şi de valurile 
în care furtunile se întrebau, 
de ce murim 

nisipul clepsidrei din noi, 
în furtuna gândurilor, 
căreia îi iubim 
ochii eternităţii, 
ce se sparg de vise, 
în valuri de moarte, 
regăsindu-ne adesea, 
într-o mare iubire, 
ce se vrea eternă, 
al cărei ţărm 
a fost distrus demult, 
de marea ce fremăta, 
uitarea. 

19. Marea infernului 


Ai putea uita marea din mine 

şi talazurile dorului tău, 

care se lovesc 

de stâncile cerului, 

din care toţi 

depravaţii acestei lumi, 

vor piatra divină 

a iubirii noastre, 

ca să-şi paveze 

cu intenţiile infernului din ei. 

propriul lor paradis 

al focului veşnic, 

care ne-au îngheţat simţirile, 

înecate în morala, 

minciunii acestei lumi? 

20. Care 


Care inimă a amintirilor 
şi-ar fi înţeles vreodată, 
propriul sânge al uitării? 

Care roată a timpului, 
şi-a înţeles vreodată, 
propriile clipe? 

Care inimă şi-a înţeles, 
propriile bătăi, 
ştiindu-şi sângele, 
mai aproape de moarte? 

Care roată şi-a înţeles, 
moartea, înainte, 
de a-şi învăţa pe de rost, 
viaţa? 

21. Ascultă 


Ţi-am spus 

că orizontul inimii tale, 

nu va învăţa niciodată să moară, 

pe calea ferată 

a plumbului cuvintelor 

din noi, 

cât metal ars 

în cuptoarele deznădejdii, 
sufletelor noastre, 
topite, 

spre a deveni, 
calea roţilor de tren 
a iluziilor, 
acestei lumi, 
părăsite, 

până şi de amantul divin, 
cu nume de Dumnezeu 
al iubirii, 

în speranţa morţii din noi, 
ce se dorea viaţă. 

22. Amintirea clipei 


Nu-mi măsura ţărmurile iubirii, 
prin carea-ai navigat, 
înlăuntrul sufletului meu, 
pe timp de furtună. 

Lasă-mi naufragiul clipei, 
peste care a zburat, 
sărutul destinului, 
lumii iubirii din noi, 
care nu şi-a mai aprins, 
niciodată orizontul, 
înaintea dumnezeului clipei, 
unde ne-ar fi murit 
pentru totdeauna, 
amintirea, 

ce l-ar fi putut cuprinde, 
etern. 

23. Doar TU! 


Eşti istoria suspinului, 
rămăşiţei din Dumnezeul meu, 
pierdut la margine de drum 
al zâmbetului sărutului tău, 
lovit fără milă, 

de îngerii ce-ţi doreau nemurirea, 
carului de foc al vieţii, 
pe care să-l conducă, 
frumuseţea privirii tale. 

Eşti lupta dintre putere şi libertate, 
o insula a genocidului frumuseţii, 
pierdută în meandrele morţii, 
ruginite la sânii clipei, 
care nu te mai puteau înţelege, 
lapte matern al eternităţii, 
marii mele iubiri. 

24. O frunză fără noi 


Şi am fi fost, 

o frunză fără creangă, 

o moarte fără naştere, 

o furtună fără nori, 

dacă naşterea 

ar fi însemnat, 

lumina ochilor tăi, 

fără a fi umbrită de cuvântul, 

măreţ al icoanei, 

privirii tale, 

sparte de timpul neiertător, 
al muririi din noi, 
unde doar vârcolacii 
speranţelor, 
morţii, 
ar fi înţeles, 

nemurirea atât de adesea 
moartă, 

la capătul marilor noastre iubiri, 
de a fi sărutul eternităţii sângelui, 
cuvintelor care ne-au născut, 
negura de-a uita mereu, 
să murim! 


31 



SORIN CERIN - MEMENTO MORI 


25. Sfinţii de mucava 


L-au uitat norii viselor apei vieţii, 
marilor iubiri, 

pe Dumnezeul furtunii din mine? 

In depărtare sfinţii de mucava 
a mahalalelor pline de speranţe, 
prin care se pierd inimi, 
se ceartă pentru un loc sub soarele sfinţeniei, 
ce curge prin venele de vânt, 
ale destinului meu, 
cuprins în pumnii fumului de ţigară, 
ale pălmilor trase de soartă, 
iubirii noastre, 

binecuvântate de apusul străin de noi, 
care s-a furişat ucigând amintirile, 
prea pure şi sincere, 
în lumea deşertăciunilor, 
tuturor cuvintelor care nu pot iubi. 

26. Creator în derivă 


Nu pot cuprinde ştiutul morţii, 
fără să cunosc, 

Lumina Divină a suflării, 
primăverii dumnezeului 
din respiraţia zorilor, 
predispuşi la răceală, 
sentimentală, 

de toamnă bogată în amintiri, 

şi cuvinte ruginite, 

în arborii miraculoşi ai vieţilor, 

ce-şi mor clipele de frunze, 

hrănind eternitatea ţărânei, 

din sufletele stelelor care ne călăuzesc, 

spre aceeaşi moarte, 

cu propriile lor vieţi planetare, 

căzute în dizgraţia, 

unui Mare Creator aflat în derivă, 

datorită unui Cuvânt rostit greşit, 

atunci când a creat Lumea. 

27. Stop 


Vreau să mă opresc, 
departe de mântuirea, 
catedralelor de gânduri, 
ce au sculptat 
iubirea privirii tale, 
pe care nu am sfinţit-o 
îndeajuns de mult, 
cu paşii timpului destinului meu, 
încât mi-am simţit toamna sufletului, 
putrezind, 

la margine de clipă ruginită, 
iar ploile amintirilor, 
mă biciuiesc 

ameninţându-mă că vor deveni, 
sloiurile de gheaţă ale căror săgeţi, 
vor străpunge fiinţa destinului, 
marii noastre iubiri, 
înmormântată la margine de cinitir 
al speranţelor ce ar mai fi rămas, 
asemeni sinucigaşilor de dor, 
ce nu-şi mai puteau suporta, 
nici Dumnezeul iubirii lor. 

28. Nedumerire 


Cât de departe, 
aş fi de clipele fluviilor, 
ce curg prin ridurile, 
timpului meu, 
dacă Destinul ar li crezut 
în deşertăciunea sărutului etern 
dintre spaţiile şi timpii, 
remuşcărilor 

nenăscutelor sau nemuritelor 
iubiri, 

care nu vor mai exista niciodată? 
Care fum, 

şi-ar mai fi cunoscut 
focul inimii, 

înteţit de sângele amintirilor, 
arse de flăcările unor speranţe, 
ce depăşeau aşteptările clipelor, 
pe peroanele unor gări ale Destinului, 
unde trenurile iubirilor noastre, 
nu s-au întânit cu adevărat, 
niciodată? 

29. Globul de cristal 


Ce pot să cred, 

când până şi globul de cristal 

al ghicitoarei cu nume de Iubire, 

s-a spart pe caldarâmul neputinţei, 

rece şi ameninţător, 

uitat de Dumnezeu, 

în acest colţ de Univers al credinţei 

sufletelor abătute, 

cu sfinţi pricepuţi în toate, 

dar mai mult în moarte decât în viaţă? 

Cum pot să uit cioburile acelui glob, 

care deveniseră lumea mea, 

ţărâna trupului şi hrana sufletului meu, 

prin speranţa care nu mă lăsa să mor, 

în uitarea ochilor tăi, 

care-şi vor pierde Lumina Divină, 

odată cu fuga mea spre paradisul 

stelelor de Destine căzătoare, 

din amintirea ta? 

30. Dacă Dorul 


Dacă sufletele ar fi aştri, 

atunci ar arde 

până când iubirile lor, 

ar deveni eternităţi 

ale morţii care şi-ar fi murit 

până şi propriile lor morţi. 

Dacă lumea ar avea un sens, 
întregul Destin ar trebui, 
să se regăsească în moarte 
şi nicidecum în viaţă. 

Dacă perfecţiunea ar exista 
în orizonturile necuprinse ale lumii, 
atunci dorul ar trebui să devină, 
sfântul de netăgăduit al amintirii. 

31. Scoica timpului din noi 


Cât de aproape, 
sunt zilele dorului, 
de cimitirul unde zac, 
speranţele şi promisiunile, 
iubirii noastre? 

Cine ar fi reuşit vreodată, 
să îmbrăţişeze nemurirea, 
ochilor tăi, 
în afara eternităţii 
iubirii din mine? 

S-a spart scoica timpului, 

din care beam apa mării 

întregii noastre iubiri, 

la picioarele neputinţei, 

orologiului ruginit, 

de Toamna neîncrezătoare, 

în Primăvara sentimentelor noastre. 

32. Ne îmbrăţişam 


Alergam spre nicăieri 

cu atât de multă dezinvoltură, 

încât şi nonsensul viitorului devenea, 

un punct cardinal, 

al pasiunii ce nu credeam, 

să se sfârşească, 

tremurând în ploaia rece de sfârşit de lume, 
a toamnei din noi. 

Ne îmbrăţişam, 
ca şi cum, 

ţărâna săruturilor noastre, 
nu s-ar roti în jurul soarelui, 
marii noastre iubirii, 
odată cu noi, 

cei din caruselul clipelor morţii, 
pe care nu le vedeam, 
de prea multe speranţe, 
care ne înconjurau, 
jurămintele eternităţilor din noi, 
care atunci erau un adevăr, 
al morţii pe care nu-1 înţelegeam. 

33. Umbrele Toamnei 


Pe pagini ruginite, 
toamna iubirii noastre, 
îşi cântă tristeţea copacilor, 
ale căror frunze 
nu vor mai săruta niciodată, 
vântul, 

nici visele nebuneşti 

ale unor îndrăgostiţi, 

frunze moarte acum, 

călcate în picioare de paşii 

ce par atât de dispreţuitori ai Destinului, 

ce nu mai crede nici în Dumnezeul iubirii, 

frunze care şi-au uitat copacii, 

la umbra inimilor cărora, 

ne aşezam pasiunile, 

ce nu credeam să devină, 

umbre putrezite, 

de durerea, 

amintirii verii credinţei din noi, 
în iubire. 

Atunci am reaprins, 
flacăra mistuitoare 
a dorului din mine, 
încercând să-mi luminez 
calea Destinului amintirii, 

a ceea ce a mai rămas din noi, 
printre stropii reci ai norilor, 
lipsei tale din inima mea. 

Erau doar umbre, 

ale ochilor tăi, 

înlăcrimaţi, 

de pustiul din mine, 

iar focul inimilor noastre, 

încă mai fumega, 

înnecând, 

până şi timpul 

clipei eternităţii iubirii, 

în care credeam cândva. 


41 



SORIN CERIN - MEMENTO MORI 


34. Amintire cu apus sângeriu 


Doar tu, 

ai rămas religia iubirii mele, 
în catedrala sufletului meu, 
unde sfinţii iubirii, 
înconjuraţi de stelele lacrimilor 
ce mor de dorul tău, 
născocesc vieţi eterne, 
printre eternităţile de clipe, 
care mor fără să-şi fi regăsit vreodată, 
marea lor iubire. 

Nici norii, 

amintirii iubirii noastre, 
pierduţi în apusul sângeriu 
al pasiunii inimii mele, 
prevestitoare de furtună, 
nu-şi pot plânge îndeajuns 
ploaia de speranţe care-i părăsesc, 
aducând deşertul care mi-a măcinat 
întreaga lume a iubirii 
ascunsă în lacrima eternităţii, 
dorului de tine. 

35. Amurgul zorilor iubirii 


Voi deveni amurgul 
din sufletul tău, 
atunci când se va sfârşi 
apocalipsa dorurilor, 
aprinse în noaptea 
marilor legăminte, 
unde moartea devine 
sfetnicul nunţilor de vise, 
la care participau cândva, 
pasiunile noastre, 
devenite undeva-cândva, 
energia care dădea sens, 
împlinirilor şi optimismului vieţii, 
pierdută acum, 
adânc în sufletul toamnei, 
din iubirea noastră. 


Eşti imaginea, 
visului pierdut, 
de Zori, 

la roata norocului zilei, 
care se va învârti 
încă odată, 

cu destinele noastre cu tot, 

călcând în cele din urmă amurgul, 
a tot ce ar fi putut deveni, 
eternitate. 


36. Perla iubirii 


îţi spun, 
fiindcă ştiu, 

Lumina Divină, 
a zâmbetului tărâmului, 
din inima iubirii tale, 
care se luptă cu oceanul, 
al cărui unic strop 
de lacrimă sunt eu, 
iar tu, 

perla care-1 plânge, 

în toamna umbrelor unde 

toate sentimentele ruginesc, 

chiar dacă se credeau cândva de aur, 

rămânând, 

din întreaga nesfârşire 
de valuri ale dorului 
ce lovesc neputincios 
în ţărmurile fiinţelor noastre, 
doar tu şi cu mine, 
perla cu lacrima ei, 
sau ţărmul care se surpă 
în braţele valului, 

alegând din imensitatea lui de stropi, 
numai pe mine. 


Atunci te-am cuprins în braţele 

44 



SORIN CERIN - MEMENTO MORI 

nesfârşirii valurilor din mine, 
ce vuiau de dorul tău, 
la picioarele Clipei, 
ce nu mai avea cuvinte, 
fiindcă nu înţelegea, 
cum o perlă, 

îşi găseşte unicul strop de lacrimă, 

într-un întreg ocean, 

lacrimă, 

care i-a fost hărăzită, 
în eternitatea sufletului său, 
de perlă 

în care Dumnezeu şi-a contemplat, 
propria Sa eternitate a iubirii? 

I-au răspuns stelele sentimentelor, 
care se reflectau în ocean, 
aflându-şi fiecare propria ei strălucire, 
în nesfârşirea mistuitoare a dorului. 

37. Eşti inimă de cer 


Eşti o lacrimă, 

desprinsă din cerul gândurilor mele, 
care şi-a uitat orizontul speranţei, 
rătăcind nemurirea iubirii, 
în buzunarul peticit al uitării. 


Eşti sfinţenia, 

prin care Dumnezeu se identifică 
cu această lume, 
hrănind-o cu spiritualitatea, 
catedralei din inima Sa. 

Eşti dorul eternităţii, 

prelins pe fereastra pasiunii noastre, 

şuvoi de foc mistuitor, 

al marii noastre iubiri, 

la margine de moarte. 

Eşti o lacrimă, 

Eşti sfinţenia, 
dorului etennităţii, 

Eşti inimă de cer. 

38. Adevăr pustiu 


Adevăr, 

insulă depărtată 
de paradis. 

Pustiu, 

sânge 

care nu-şi înţelege 
inima. 

Iubire, 

lacrimă pierdută 
adesea de propriii ochi. 

Fericire, 

scânteie 

care nu-şi va cunoaşte 
niciodată focul eternităţii. 

39. Spune-mi despre aripi 


Spune-mi, 

care este ora fericirii, 
vieţii, 
unui suflet, 
sau câţi îngeri 
ne veghează Dorul, 
inimilor noastre, 
sau câte aripi 
de clipe, 
vor mai zbura 
pe cerul iubirii noastre, 
aripi nenumărate, 
de uitarea 
din noi? 

Spune-mi, 
care este 

ora Lui Dumnezeu, 
când a rostit 
Cuvântul Facerii, 
din care 
ne-am zămislit, 
lacrimile cerurilor, 
tuturor sentimentelor, 
noastre? 

40. Lasă-mă să cred 


Lasă-mă să cred, 
că nu aceştia sunt, 
stropii toamnelor noastre, 
din ridurile iubirilor, 
care s-au scurs în uitare, 
devenind oceane eterne, 
unde nici corăbiile sufletelor, 
nu-şi mai regăsesc calea rătăcitoare, 
sub stelele căzătoare ale destinului. 


Lasă-mă să cred, 
în taina nemuririi 
stelelor inimilor noastre, 
care şi-au învins 
propriul univers, 
visând la frumuseţea 
pierdută a paşilor Lui Dumnezeu, 
şi regăsită 
în Lumina Divină 
a iubirii, 
etern. 

41. Cerul cuvintelor 


A obosit cerul cuvintelor inimii tale, 
să-şi mai lumineze bolta speranţelor, 
cu steaua mea? 

Să fie atât de imbatabilă ruleta Destinului 
nopţilor, din paşii norocului nostru, 
încât să piardă? 

Şi cine ar mai bate la poarta sărutului, 
clipei, care ne-a unit vreodată, 
în locul Iubirii? 

A câtea toamnă ar mai rugini amintirea, 
cerului, care şi-a uitat ploaia 
vieţii lui pentru totdeauna? 

Care nimfă a incertitudinii ar mai fi, 
stolul de aripi a iubirii, care ne zbura, 
din noi înşine, nemulţumirea? 

Ai mai deschide vreodată fila vieţii tale, 

la pagina destinului meu, 

unde să întâlnim, perfecţiunea dragostei? 

Oare s-ar mai desprinde florile de meri, 
ale zâmbetului eternităţii primăverilor 

din noi, fără extazul şi fericirea, 
de a rămâne împreună? 


42. Viscol de aripi 


De când 
te-am cunoscut, 
ştiam că eşti, 
viscol de aripi, 
brăzdat cu sângele 
iubirii mele, 
pentru eternitatea 
zăpezilor simţirii din noi, 
îngheţate din inimile, 
prea murdare de a deveni, 
martirii clipelor 
paradisului propovăduit 
de credinţa 

în moartea Lumii de Apoi, 
ce-şi uită adeseori iubirea, 
în sărutul tău. 

Şi viscolea cu aerul nesfârşirii, 
cântat la vioara dorului 
unei ploi, 

care nu-şi mai putea 
înţelege norii, 
de a nu te mai avea alături, 
de mine, 
vreodată... 

43. Linişte de Lună 


Şoapte de nisip, 
pe care nu le ascultă, 
nici vântul, 
inimilor noastre, 
într-o linişte de Lună 
a nopţii din noi, 
ce pleacă, 

cu toate îmbrăţişările, 
frumuseţii unor vise, 
în sufletele speranţelor, 
regăsite după mileniile 
unei zile, 
dintre ochii tăi 
şi inima mea. 

44. Despărţire de stele 


Ascult 

cântecul stelelor, 
cuvintelor tale, 

încoronate cu diademe de vise, 
ale amintirii, 

despre eternitatea unei iubiri. 

Privesc, 
lumina stranie 

din sângele uitării de noi înşine, 
rătăcind prin vraja, 
unui destin, 
care se destramă, 
odată cu zorii reci ai despărţirii. 

Mă îndoiesc, 

că vreodată ne vom mai acoperi, 

mantia de stele de pe bolta nopţii, 

care s-au transformat în zăpada rece, 

a gândurilor noastre, 

devenind stelele de nea, 

ale zăpezilor grele, 

care ne vor acoperi undeva-cândva 

până şi amintirea, 

îngheţând-o, 

pentru totdeauna. 

45. Singurătatea Timpului neînţeles 

Ai putea înţelege, 

zâmbetele ruinate ale rădăcinilor, 

care ne-au unit, 

cu carnea pământului pustiu din noi, 

sau regretele, 

paşilor ierbii dorului, 

cosite din sufletele noastre, 

care se vor sfârşi intr-un neant 

al singurătăţii? 

Regrete târzii în zorii 
sufletelor, 

care nu-şi mai înţeleg 
propria lor zi, 
a iubirii, 

pe care o aduc pe faţa părăsită 
a inimii unui Timp, 
care nu-şi mai înţelege, 
singurătatea. 

46. Povestea valului 


Lasă-mi iertarea 
să se usuce, 

printre migdalele amare ale firii, 

neantului din noi, 

ars la rându-i în flacăra mocnită 

a uitării, 

care se prelinge, 

sub streaşină unui zâmbet, 

ce parcă-şi mai aminteşte, 

de-o poveste de iubire, 

dintre un ţărm şi-un val, 

un singur val, 

pierdut în măreţia oceanului, 
iubirii, 

pentru totdeauna, 

un val care nu va mai li niciodată 

ca toate celelalte, 

care a ros 

miracolul de a iubi al ţărmului, 
pentru totdeauna, 
făcându-1 unic pentru val. 

Am întrebat Timpul, 
care dormea ascuns în scoica sa, 
dacă poate ascunde valul 
în clipa eternităţii, 

pentru ca ţănnul, 

să-l poată avea pentru totdeauna. 

Mi-a răspuns arătându-mi 
oceanul iubirii, 
care respiră prin 
valurile sale, 

fără de care nici valul acela, 
unic, al ţărmului nu ar fi existat. 

Atunci am înţeles, 
că întreaga perfecţiune a iubirii, 
se află numai în tine, 
pentru mine. 


De aceea ţănnul a rămas, 
la marginea oceanului, 
contemplându-1, 
în amintirea acelui val, 
care erai tu. 


56 



SORIN CERIN - MEMENTO MORI 


47. Cine eşti tu? 


Care sentiment. 

nu-şi cunoaşte nemurirea? 

Să fim noi cei care înţeleg moartea, 
ca fiind un zâmbet de amintire? 

Şi cine ar mai fi dinastia norilor, 

dacă ai uita de ploaia miresmeleor adânci, 

a morţii din mine? 

Care destin şi-ar mai deschide filele 
arse de vreme, 
fără tine? 

Eşti o flacără, 

risipită în voinţa marelui vindecător 
de noi înşine, 

Dumnezeu. 

48. Amintire de tine 


Alerg pe calea, 
dintre mine 

şi moartea cuvintelor tale, 
a căror înţelesuri, 
s-au pierdut în cimitirul, 
uitării din noi. 

Şi cât de frumoasă 
erai amintire, 
în fulgerele inimii mele, 
care te adora murind câte puţin 
din tine? 

Unde erai tu atunci, 

Suflet al vieţii mele? 

49. înger de foc 


Aripile 
dorului meu, 

mă ajută să zbor spre tine, 
înger de foc, 
al luminii din iubire, 
pierdută în toamna destinului, 
ce mi-a ruginit viaţa, 
şi am căzut 
dincolo de stânca, 
care-mi ţinea Clipa de Destin, 
mai aproape de tine, 
cuvântul dorului vieţii mele, 
ars de apusul flăcărilor, 
ce nasc amintiri. 

50. Perdeaua lumii 


Lasă-mă să zbor 
puţin din tine, 
spre zările sufletului tău, 
nor care-mi ucizi 
deşertul inimii mele, 
în negura zilelor sclave 
ale amintirii 
de ploaia despărţirii 
de mine însumi. 

Fi tu, 

apa vieţii care mi-a murmurat naşterea, 
în casa necuvintelor mamei mele, 
ce m-a uitat dincolo de Destin, 
trăgând perdeaua, 
frumuseţii acestei lumi bizare, 
peste mine. 

51. Fericire şi suferinţă 

Care arcuş, 

ar mai cânta la vioara dorului tău, 
fără mine? 

Cât de grea ar trebui să-ţi fie 
zăpada gândurilor, 

când zorii sunt mai reci decât inima mea? 

Ce ai mai înţelege din fericire, 
dacă florile zâmbetului meu ar ofili, 
în braţele tale? 

De ce să nu ne murim împreună, 
îmbrăţişările şi săruturile, 
clipei marii noastre iubiri? 

52. Te iubesc umbră a amintirii 


Care adevăr, 

ar putea deveni cartea vieţii tale 

fără mine, 

înger, 

furat din inima mea, 
ce-ţi mai pulsează, 
zâmbetul monumental 
al iubirii tale? 

Şi care zăpadă, 
ar mai fi destinul nostru, 
fără moartea apusului, 
al cărui zori ne-au dat viaţă? 

Eşti mai fericită acum? 

fără norii 

munţilor iubirii, 

vrednici de sufletele noastre, 

pe care nici unul dintre noi, 

nu-i vom mai învinge, 

vreodată? 

Şi doar amintirile 
prăpăstiilor firii, 
ne mai spun că într-o zi de zori, 
eram umbra iubirii, 

unuia faţă de altul! 


53. Pustiu de moarte şi viaţă 


Atât de greu, 
cade uneori Viaţa, 
la ruleta propriului ei destin, 
încât Moartea, 
îşi ia ce doreşte, 
din tot iureşul de seminţe, 
ale clipelor ce au înflorit, 
la mijloc de iarnă geroasă, 
a sentimentelor, 
pierdute în zăpezile, 
amintirilor de dinainte, 
de a fi până 
şi propria lor lume, 
de mesteceni ucişi, 
pentru scoarţa lor albă. 
imaculată, 

de copaci care şi-au înţeles 
menirea dorului, 

de a fi vlăstarii iernii sentimentale, 
din adevărurile frumuseţilor, 
pustii, 

ale mântuirii din noi. 

54. Promisiuni 


A uita, 

nu înseamnă a trăi, 
altfel decât moartea, 
supusă, 
trecutului, 
din sângele 
sărutului nostru, 
peticit îndeajuns 
încât să moară 
la margine de frig 
al cuvintelor 
din noi, 
care-şi arată 
armura grea, 
făurită 

din plumbul tocit, 
al promisiunilor 
neonorate, 
la capăt de mormânt 
unde ne plimbam, 
în ziua judecăţii de apoi, 
a iubirii noastre, 
când făceam 
pentru prima oară, 
dragoste. 

55. Religia iubirii 

Religia iubirii, 
este unica poveste, 
unde doar noi 
suntem unicii sfinţi, 
ai cuvintelor şi săruturilor din noi, 
care nu mai putrezesc, 
în biblia promisiunilor 
neonorate, 
ale unei mântuiri, 
care nu şi-a achitat nici acum, 
nota de plată, 
după mii de ani, 

pe masa promisiunilor unei lumi, 
mai bune de noi, 
decât eram noi de ea. 

Toate părerile sfinţilor, 
se pierd în ochii tăi, 
de cenuşă a amintirilor, 
unei perfecţiuni 
care nu poate naşte, 
norocul şi fericirea, 
împlinirea şi iubirea, 
fără adevărul pierdut 
pentru totdeauna 
al acestei lumi carnivore, 
umilită 

de trupul ţărânii din noi, 

de imaginea unui sex 
care în mod hilar, 
s-a răstignit 
pe crucea de arginţi, 
a Mântuitorului! 


56. Fiinţa şi genialitate 


Ne naştem înfăşuraţi 
în cenuşa ţărânei, 
spre a căuta geniul, 

Lui Dumnezeu, 
mereu de negăsit 
în cele din urmă, 
iar atunci, 

luăm urma geniilor din noi, 
acoperită, 

de prea multă religie a urii, 
unde doar fericirea de a muri, 
o mai poate învinge, 
alungându-i 

credincioşii desfrâului gol, 
de el însuşi, 
care şi-a pus 
în catedrala blasfemiei, 
de noi înşine, 
falşi idoli de lut, 
ai geniului care există 
în fiecare dintre noi, 
doar în marile noastre 
posibile iubiri. 

57. Crucea iubirii 


O petală 

din trandafirii amintirii, 
inimii tale, 
mi-a căzut, 

îngenunchind la paşii mei, 
care păreau 
că şi-au uitat timpul, 
alergând în trecutul, 
ochilor tăi, 
unde ne iubeam, 

în parcul sentimentelor de primăvară, 
care nu ar li crezut niciodată 
în trecut, 

darămite în viitorul, 
pe care l-am fi vrut, 
norii vieţii, 

ce-şi usucă ploile furtunilor 
propriilor noastre priviri, 
în deşertul eternităţii, 
clipei, 

pe care o doream, 

catedrala sărutului nostru, 

pierdut în fericirea 

de a fi alături, 

dar cele două suflete 

ale rugăciunii iubirii din noi, 

deveniseră pe crucea iubirii, 
două pălmi însângerate, 
ale aceluiaşi Christ, 
răstignit, 

de către Destinul Lui Dumnezeu. 

58. Ai adevărul vieţii mele 

Pe nu ştiu care gară-a vieţii, 
destinul ne-a găsit aiurea, 
sfruntând amurgul dimineţii, 
ce-ar fi uitat de ochii tăi. 

Eram pe un peron de timpuri, 
unde-ţi făceam cu inima, 
să vii la naşterea de vise, 
un semn ce era viaţa mea. 

Şi aş fi vrut să te port iară-şi, 
sfidându-mi naşterea meschină, 
în infinitul dintre gară, 
şi oaza noastră de lumină. 

Tu dor de inimă şi sânge, 
ce-mi curgi în repetate gânduri, 
printre ruinele din mine, 
eşti slova ce-mi aduce riduri. 

Să te desparţi sub acest soare, 
doar ca să-ţi laşi cerul senin, 
al sentimentului ce doare, 
în praful timpului de chin. 

Şi-n care-armură dintre tine, 
ce ne desparte de senin, 
vei mai fi marea mea iubire, 
pierdută-n propriul ei vin? 

Te mai gândeşti oare să vii, 
pe ploaia rece-a măştilor, 
ce cad în stropii reci din tine, 
spălându-mi moartea cu suspine? 


59. Stropii clipelor 


Nu există zi 

pentru noaptea din mine, 

nici vise, 

pentru zorii, 

dorului iubirii noastre, 

doar nori de priviri, 

ce-şi plouă stropii clipelor, 

spre nicăieri. 

Şanţuri de riduri, 

din petalele speranţelor noastre, 

se scurg, 

în apele învolburate şi murdare 
ale vremii din noi, 
care-şi plânge astfel, 
propriile timpuri. 

Se surpă ţărâna paşilor noştri, 
care se întretăiau, 
undeva-cândva cu aştrii 
luminii inimilor, 
în hăul adânc, 
dintre mine şi tine, 
pentru totdeauna. 

60. Iubiri bolnave 


Am rupt vreodată petala 
ultimei noastre eternităţi? 
în care se ascunde 
marea noastră iubire? 
atât de slăbită, 
de norii unor priviri, 
ce-au plouat cu noi, 
dincolo de orice cuvinte, 
iubire lacustră, 
mă înec de mine însămi, 
în braţele timpului tău, 
rămânând blocat 
în amintirile viselor noastre, 
unde eram 

suflarea prin care respiram, 
unul pentru celălalt, 
bătăile inimilor, 
tuturor amintirilor ecvestre, 
devenite peste noapte 
prea cardiace, 
de noi, 
cei pierduţi, 
de propria lor iubire. 

61. Inimă de dor 


Te-aş asculta inimă de dor, 
ce-mi loveşti sanctuarul 
pălmilor 

întunecate de munca iluziilor 
acestei vieţi, 
printre degetele clipelor, 
care te-au ţinut 
când te-am sărutat, 
ca şi cum numai tu, 
existai în această lume, 
de vampiri, 

cu sângele iubirii mele, 
ce vroiam oricum, 
să-l dăruiesc privirii tale, 
în venele căreia, 
am curs spre oceanul 
de clipe al eternităţii, 
din noi. 

62. Niciodată 


Ce viitor ar exista 
în mantia trecutului din mine, 
roasă la colţuri de Destin, 
peticită de deznădejde 
şi spălată de Vreme, 
în râul unde mi-am 
înecat orice speranţe, 
de a mai trage la portul, 
paşilor tăi, 
prea reci pentru 
respiraţia toamnei târzii 
din mine, 

lovită deja de prima ninsoare, 
a uitării de sine? 

Şi dacă aş trece 
prin urmele inimilor noastre, 
crezi că aş învinge nămeţii 
indiferenţei dintre noi, 
care ne troienesc vieţile 
îngheţate, 

de prea multă uitare? 
Niciodată! 

63. Vuieşte a timp 


Şi care iubire 
ar înţelege vreodată viaţa, 
dintre sânul cuvântului tău 
şi apa mării din mine, 
ce vuieşte a timp? 

Spre care cer, 
crezi că ai reuşi, 
să întinzi orizontul, 
zâmbetului ploii din tine 
şi îmbrăţişarea furtunii 
din inima mea? 

Am frânt salcia lacrimilor 
dorului tău, 

la picioarele lacului amintirilor 
care s-au înecat atât de demult, 
încât până şi paşii inimii tale, 
au îngheţat clipa, 
în care ne ascundeam, 
undeva-cândva. 

64. Rugăminte 


Te rog, 

cer al sufletului iubirii mele, 
lasă-te pradă, 
primăverii ce a născut, 
umbrele toamnei 
din destinele noastre, 
spre a reuşi să ne mântuim 
adevărul pasiunii, 
cu noi înşine, 
rupţi şi debusolaţi 
din roata amăgitoare, 
a podului de frunze moarte, 
dintre palma gândurilor tale, 
prin şanţurile căreia curge, 
destinul aripilor frânte 
al clipelor mele 
pentru tine, 

prăbuşit la margine de vis, 
unde te-aş fi dorit 
alături de mine. 

65. Ploaie uscată 


Ce triste, 
sunt cuvintele 
pierdute în noroi 
şi vocea ploii 
sentimentelor noastre, 
uscate, 

în sensurile lor, 

de ţărână, 

ce a devenit piatra, 

încercărilor prin care, 

trupul iubirii ochilor tăi, 

a devenit stânca, 

sculptată, 

de marea noastră iubire, 
spre a irosi 
eternitatea visului, 
care m-a născut, 
în această lume 
numai pentru tine 
ploaie ce nu te doream uscată. 

Şi-am rupt orizontul 
paşilor timpului nostru, 
în stâncile, 

ce prindeau chip pierdut, 
din privirile săruturilor 

prin care ne regăseam 
nemurirea aripilor viselor frânte, 
în noroiul cuvintelor 
marii noastre iubiri, 
pentru care ploaia patimilor, 
nu a mai fost 
rădăcina vieţii ci a morţii 
de noi înşine 
Ploaia mea uscată. 

66. Apus sângeriu 


Cine ar opri sângerarea unui apus 
pierdut pe strada deznădejdii 
din inima Cuvântului, 
răcit de Destin, 

la ceas de seară a sentimentelor, 
morţii 

iubirii din noi, 

ce-şi află prohodul 

propriului vis al vieţii, 

la margine de drum, 

bătătorit de ochii sărutului nostru, 

pentru totdeauna? 

67. Naştere 


Şi unde s-ar prăbuşi 
steaua ce moare 
înroşind 

cu sângele cerului 
din zâmbetele noastre, 
paradisul celor nenăscuţi 
din urzeala morţii 
care ne-a iertat 
de noi înşine, 
tot în noi, 
născând suferinţa 
acestei lumi? 


Fii ţănnul mamei 

acestui ocean din mine, 

şi hrăneşte-mi necuprinsul lacrimilor 

pe care plutesc în derivă 

catargele dorului 

strivite de orizontul privirii tale, 

furtună sau miracol mort 

de-atât de mult mine, 

căzut la tălpile unui Dumnezeu 

prea meschin faţă 

de inima mea 

care ţi-a clădit calea 

durerii vieţii tale. 


68. Aripi de inimă 


Aripi de inimă, 

frânte în fluturele sufletului nostru, 
ogari de clipe, 
aleargă peste ţinutul, 
dorului pierdut în orizontul 
sărutului 
ce nu a ştiut 
niciodată 
să-şi îmbrăţişeze 
libertatea 
de a deveni 
adâncurile ochilor 
gândurilor tale 
duse de râul deznădejdii 
printre smârcuri de buruieni 
ale destinelor înecate 
prea de timpuriu 
în urmele paşilor pierduţi 
ale marilor noastre iubiri. 

69. Oglinzi paralele 


Semănăm, 

ca două oglinzi paralele 
care nu credeam, 
să se spargă vreodată 
iar din cioburile lor, 
să-mi construiesc, 
amintirea clipei, 
în care să mă tai, 
atât de adânc 
în inima sângelui 
cuvântului „Amintire,” 
încât până şi zilele 
pustiului din mine, 
să se închine 
propriului lor infern 
al dorului. 

Care fericire 
nu-şi are partea ei 
de suferinţă, 
care aripi nu-şi au cerul 
furtunilor lor? 

Care oglindă îşi 

mai aminteşte chipul iubirii 

sculptat în sufletul ei, 

odată ce acesta dispare? 
de ce l-ar mai aminti vreodată, 
chip de lut 

devenit chip de infinit, 
când a trecut odată cu el, 
în eternitatea clipei 
pe care o trăieşte mereu 
chiar şi în cele mai mici cioburi 
devenite amintiri tăioase 
pentru lutul din noi? 

70. Uitare? 


Am şters cu lacrima cerului, 
toate ploile şi furtunile, 
ninsorilor de stele, 
care-şi mai amintesc 
de noi, 

născute din frunza de măslin 
a păcii Dumnezeului iubirii, 
cu Sine însuşi, 
pentru a te întâlni pe tine. 

Nici stolurile, 
privirilor de toamnă 
ale aceluiaşi cer, 
nemărginit, 
nu mai pot zbura 
spre nemărginirea 
ochilor 

care se priveau 
undeva-cândva 
învăţând parcă să uite murirea 
la margine de cuvânt, 
în tăcerea deplină a unui sărut. 

71. Tinereţe 


Sunt mai tânăr cu o moarte 
cu fiecare clipă care trece, 
mai rece, 

decât abisul cumpenii 

de clepsidre sparte 

ale vântului, 

devenit nisip de cuvinte 

pe plaja mlaştinilor mişcătoare 

ale societăţii bolnave 

de moartea din noi. 

72. Inimi de vise 


Cât de departe 
am fost de destin, 

atunci când vulcanul iubirii noastre 
îşi revărsa lava sângelui 
peste hotarele nemărginite 
ale morţii eternei clipe 
din noi? 

Spre care stâncă ar alerga 
muntele speranţelor noastre, 
răpuse de ridurile adânci 
prin care curge 
în şuvoaie spumegânde 
apa vieţii 

devenită peste noaptea inimilor 
viselor noastre, 
apa uitării? 

73. Iubire şi dor 


Sunt o filă roasă, 
de gândurile, 
care şi-au pierdut aripa, 
viselor fără tine, 
scriind, 

cu pana amintirii, 
ce a căzut 

din zborul timpului ei, 
peste zarea destinului meu, 
Divinul, 

Cuvânt, 

Dor, 

prin care Dumnezeu, 
a născut lumea. 

Cât de mult, 
mi-aş fi dorit clipa, 
în care trăieşte 
lacrima adevărului, 
ştearsă cu mânie 
de pe faţa Lui Dumnezeu, 
atunci când uităm, 

Iubirea, 

care ne poate mântui, 
de noi înşine, 
de moartea vieţii din noi. 

74. în afară de moarte şi viaţă 


Care trecut şi-a uitat viitorul, 
în afară de moarte? 

Spre care zare se topesc aripile 
clipelor căzute la picioarele 
Destinului, 
decât în moarte? 

Câte aripi frânte 
ascund viaţa, 

spre a înţelege sensul morţii, 
din afara lui? 

Ce am 11 fără de tâmplele 
bântuite de sudoarea speranţelor, 
ce vor să sape în propriile riduri, 
fluviile nemuririi? 

75. Mă doare 


Care inimă a sfârşit în zâmbetul tău? 
decât clipa sufletului meu, 
ce te îmbrăţişa în braţele nemuririi, 
Timpului plecat din sufletele noastre? 

Mă doare, 
mâna privirii tale, 
ce mi-a îmbrăţişat surâsul, 
inocenţei râului de lacrimi, 
din ochii ce-mi păreau străini, 
de mine însumi, 

atunci când mă învăţai să trăiesc, 
adevărul acestei vieţi, 
pierdut în minciuna suferinţei, 
dintre a ne despărţi sau revedea, 
naşterea de moarte. 

Mă doare, 

strada pe care ne întâlneam, 
nemurirea simţirii lacului, 
de emoţii, 

dintre îmbrăţişarea sufletului, 
ce naviga spre eternitate, 
în care ne înecam speranţele, 
de a fi vreodată împreună. 

Mă doare, 

singurătatea privirii tale, 
trecută demult dintre noi, 
prin iarba gândurilor, 
cosită de Deznădejde, 
hazard de lumină pierdut la ruleta, 
străzii iubirii noastre, 
ruginite de spreanţele uitării de vise. 


Mă doare, 

orizontul morţii spaţiilor dintre noi, 
pierdute la ruleta destinului, 
de Dumnezeul marilor noastre speranţe, 
de a fi mereu împreună! 

76. Tu eşti lumina din mine 


Lumină din mine, 
nu-mi lăsa amurgul, 
privirii tale, 
atât de departe, 
de zâmbetul sărutului tău, 
pierdut în iubire... 

Apus de sânge... 
ce-mi curgi în vene, 
nu-mi înţelege Destinul, 
ca fiind, 

zodia neînţeleasă a luminii, 
din inima primei noastre întâlniri 
cu moartea şi naşterea din noi. 

Şi cât ne dorim 
să devenim nemurirea, 
paşilor pe care să-i călcăm adânc, 
peste întreg trecutul nostru, 
devenit viitor, 
al unui noroc sinucis, 
din inima mea 
pentru totdeauna fără tine 
lumină din mine! 

77. Catedrala unui sărut 


Nu există moarte, 
fără iubire, 

nu pot alerga peste timpii creaţiei, 

desculţ de ochii tăi, 

rupt de gândurile sufletului tău, 

peticit cu clipele unui Destin, 

rupt de inima mea, 

înger de clipă pierdută, 

de mine. 

Şi te aşteptam, 
la colţul străzii nemuririi, 
rece şi plină de igrazia uitării de mine, 
în sufletul tău absent de mine, 
doar norii amintirii mai plouau, 
deasupra căilor mânturii, 
din catedrala sărutului nostru. 

78. Strada îngheţată a iubirii 


Pe care stradă 
a privirii tale, 
mi-am împotmolit, 
speranţa dorului, 
din sângele căii, 
pe care am navigat, 
până la tine, 

sfidând legea Destinului, 
în care ne-am înecat 
în cele din urmă, 
sentimentele îmbrăţişărilor, 
clipelor, 

eterintăţii noastre, 
reci, 

de la iarna uitării îngheţate, 
în inima Lui Dumnezeu! 

Şi doar amurgul, 
sărutului tău, 
mi-a redat viaţa clipei, 
prea sângerii de mine, 
în răsăritul zâmbetului, 
pierdut în inima ta, 
de senin etern al îmbrăţişării, 
clipei care ne-a unit. 

79. Ninsoare de dor 


Şi unde eşti 
ninsoare de dor, 
a ochilor furtunii din mine? 
înger amăgitor 
căzut la streaşină, 
surâsului pălmii 
din inima mea, 
crestată de ridurile 
muncite de clipele, 
amintirii de tine. 

Crăiasă a destinului, 
cu veştmintele rupte 
de vremea dorului, 
liră a gândurilor mele, 
amăgitoare noapte 
a destinului meu, 
prea ros de vremea 
amintirii unui sărut, 
la porţile eternităţii 
sângelui din noi. 

80. Elimină 


Lumină de răsărit, 

beau la sărbătoarea surâsului 

privirii tale, 

ce-mi îmbrăţişează orizontul, 
eternităţii din mine, 
dator cu o moarte. 

Lumină de amurg, 
stăpânesc stâncile destinului, 
învolburat de valuri, 
la picioarele ţărmului, 
iubirii noastre. 

Lumină din lumină, 
ne sunt paşii dincolo 
de marea trecere, 
a sărutului nostru, 
cu viaţa. 


Sunt un spaţiu de lumină, 
botezat cu o naştere, 
din trupul simţirii, 
Dumnezeului, 
unei mari iubiri 
condamnat la moarte, 

suprema îmlinire a vieţii, 
prin mine, 

descălecătorul de trup. 

